ব্রুনাই জাদুঘর
ব্রুনাই জাদুঘর হচ্ছে ব্রুনাইয়ের রাজধানী শহর বন্দর সেরি বেগাওয়ানের নিকটবর্তী কটা বাটুতে অবস্থিত একটি জাতীয় জাদুঘর। এই জাদুঘরটিতে ইসলামী কারুশিল্প, ষোড়শ শতাব্দীর ঐতিহাসিক সময়কালের প্রত্নতত্ত্ব এবং নৃবিদ্যা প্রদর্শন করা হয়। এটি ব্রুনাইয়ের সবচেয়ে বড় জাদুঘর।
ব্রুনাই
ব্রুনাই (মালয় ভাষায়: Negara Brunei Darussalam) দক্ষিণ পূর্ব এশিয়ার একটি রাষ্ট্র। এটি একটি রাজতান্ত্রিক ইসলামী দেশ। দেশটি বোর্নিও দ্বীপের উত্তর উপকূলে অবস্থিত। এর উত্তরে দক্ষিণ চীন সাগর, এবং বাকী সব দিকে মালয়শিয়া। ব্রুনাই তেল সম্পদে সমৃদ্ধ একটি ধনী রাষ্ট্র। ১৯৬০-এর দশকের শেষ দিকে এটি এই অঞ্চলের একমাত্র দেশ হিসেবে ব্রিটিশ উপনিবেশ হিসেবে থেকে যাওয়ার সিদ্ধান্ত নেয়। ১৯৮৪ সালে এসে দেশটি স্বাধীন হয়।